Rassisme-herrie: Redakteur op verlof | Maroela Media
Rassisme-herrie: Redakteur op verlof
Ferial Haffajee, redakteur van City Press, is tans met verlof te midde van ŉ rassisme-herrie by die koerant, berig die Sunday Independent.
“Julle vuursteen redakteur is op verlof. Dit sal julle in staat stel om die vure wat ek begin het te blus,” het Haffajee glo aan die koerant gesê. Haffajee het in ŉ brief aan haar personeel om verskoning gevra en gesê sy kyk nou vorentoe. Dit kom nadat daar glo ŉ uitval tussen Haffajee en van haar personeel was oor “swart-teen-wit-rassisme”. Haffajee het vroeër die week op Twitter geskryf: “Ek duld nie wit rassiste nie, so wat maak swart rassiste enigsins anders? Vandag trek ek ŉ streep in die sand. Twee kante: een aaklige munt.” Van die koerant se joernaliste wil nou glo strafregtelike klagte teen Haffajee aanhangig maak nadat hulle haar van rassisme beskuldig het.
Die joernaliste het ook die koerant daarvan beskuldig dat die publikasie te veel daarop fokus om stories te doen wat kap na president Jacob Zuma, maar nie na die Demokratiese Alliansie nie. Hulle beskuldig Haffajee daarvan dat sy nie swart nuusredakteurs met politieke kontakte wil aanstel om stories vanaf ŉ “swart perspektief” te vertel nie. Haffajee het teruggekap teen die “rassistiese toetakeling” van haar drie nuusredakteurs. Sy het die joernaliste daarvan beskuldig dat hulle rassisties is en hulle ŉ week gegee om te besluit of hulle steeds by die koerant wil werk. Haffajee sê egter dat die koerant sterker aan die ander kant sal uitkom. Sy het personeellede die versekering gegee dat daar niks ongewoon is aan die uitval nie aangesien dit orals gebeur. ŉ Interne ondersoek is intussen by die koerant van stapel gestuur.
Reënweer veroorsaak chaos op M1
Ferial sal gou agterkom wie haar eintlikke baas is
Wessel Ebersohn · 5 jaar gelede
Hierdie vrou verdien al die ondersteuning van elke rasionele en oopkopmens in hierdie land. Dit is lankal verby tyd dat swart rassiste ontbloot word
Ek dink daar is twee soorte rassisme: die wat spruit uit ‘n gevoel van meerderwaardigheid, en die wat spruit uit ‘n gevoel van minderwaardigheid. Miskien moet mens laasgenoemde liewer rassehaat noem, sodat mens nie die die terme verwar nie.
bileam se donkie · 5 jaar gelede
Is dit nie tragies wat n swak selfbeeld aan mense kan doen nie,die waarheid maak seer,dankie vir iemand wat bereid is om die waarheid te praart,sterkte
Ferial, ek haal my hoed vir jou af. Dankie vir jou objektiwieteit. Persoonlik is ek teen alle vorme van rasisme gekant. Ongelukkig daarinteen, is wit rasisme geplant, maar swart rasisme is gesaai!!
Ferial Haffajee, ek haal my hoed vir jou af. Dankie vir jou objektiwieteit. Persoonlik is ek teen alle vorme van rasisme gekant. Ongelukkig daarinteen, is wit rasisme geplant, maar swart rasisme is gesaai!!
Maroela, waarom verwyder julle my kommentaar????? Wat is dit anders as Wessel Ebersohn sin? Julle lafhartigheid stel diep teleur!!!
goed gese-ek lees nie engelse koerante nie – maar ek stem saam met jou. Mense is vinnig om ander van rassisme te beskuldig…maar staan dan self agter die deur. jyt heel waarskynlik op ‘n seer puntjie gedruk met dit wat gese is aan personeel.